NOTĂ DE FUNDAMENTARE

**Secţiunea 1.**

**Titlul proiectului de act normativ**

|  |
| --- |
| **Hotărâre a Guvernului** **[privind declanșarea procedurilor de expropriere a tuturor imobilelor proprietate privată, aprobarea listei cuprinzând imobilele proprietate publică a statului, precum și a listei imobilelor proprietate publică a unității administrativ – teritoriale, situate pe amplasamentul suplimentar, care fac parte din coridorul de expropriere al lucrării de utilitate publică de interes național "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3 km 39+000 – km 47+600](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr)** |

**Secțiunea 2.**

**Motivul emiterii actului normativ**

|  |  |
| --- | --- |
| * 1. Sursa proiectului de act normativ | Pentru prezentul proiect de Hotărâre a Guvernului [privind declanșarea procedurilor de expropriere a tuturor imobilelor proprietate privată, aprobarea listei cuprinzând imobilele proprietate publică a statului, precum și a listei imobilelor proprietate publică a unității administrativ – teritoriale, situate pe amplasamentul suplimentar, care fac parte din coridorul de expropriere al lucrării de utilitate publică de interes național "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3 km 39+000 – km 47+600](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr) **,** aflate pe raza localității Afumați din județul Ilfov, este necesară alocarea sumei de **5.612 mii lei** care se alocă de bugetul de stat, prin bugetul Ministerului Transporturilor și Infrastructurii, în conformitate cu Legea bugetului de stat pe anul 2024, nr. 421/2023, la capitolul 84.01 "Transporturi", titlul 56 "Proiecte cu finanțare din fonduri externe nerambursabile aferente cadrului financiar ( FEN) postaderare, articolul 56.50 - "Programe finanțate din Fondul de Coeziune – (FC) aferente cadrului financiar 2021-2027". |
| 2.2 Descrierea situaţiei actuale | Autostrada de centură București km 0+000 – km 100+900, care este formată din două sectoare, respectiv sectorul Centură Nord de la km 0+000 - km 52+770 și Sector Centură Sud de la km 0+000 - km 52+770, asigură o legătură directă între Autostrada A1 - București - Pitești și Autostrada A2 - București Constanța. Această autostradă va asigura fluidizarea întregului trafic rutier care tranzitează zona capitalei, precum și fluidizarea traficului generat de marile centre urbane din zona de influență a autostrăzii.  Pentru obiectivul de investiţii "Autostrada de centură Bucureşti", sector Centura Nord km 0+000 - km 52+770, şi ai obiectivului de investiţii "Autostrada de centură Bucureşti", sector Centura Sud km 52+770 - km 100+900"indicatorii tehnico – economici au fost aprobaţi prin Hotărârea Guvernului nr. 233/2008 și nu necesită completări sau modificări la data prezentei.  De asemenea, pentru exproprierea imobilelor proprietate privată afectate de realizarea obiectivului de investiții a fost aprobată Hotărârea nr. 404/2020 privind declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național "Autostrada de centură București, sector Centura Nord km 0+000-km 52+770", pe raza localităților Afumați, Corbeanca, Dragomirești-Vale și Glina din județul Ilfov și Joița din județul Giurgiu.  Prin Hotărârea Guvernului nr. 37/2021, a fost aprobată declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național "Autostrada de centură Bucureşti", sector Centura Nord km 0+000 - km 52+770, pe raza localităților Săbăreni din județul Giurgiu, Dragomirești-Vale, Buftea, Mogoșoaia, Baloteşti, Tunari, Dascălu, Ștefăneștii de Jos, Găneasa, Pantelimon și Cernica din județul Ilfov.  După aprobarea și publicarea Hotărârilor Guvernului nr. 404/2020 și nr. 37/2021, Compania Națională de Administrare a Infrastructurii Rutiere - S.A., în calitatea sa de expropriator în numele statului român, conform Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, a continuat etapele prevăzute de lege în materia exproprierii, după cum urmează:   1. Consemnarea sumelor prevăzute ca justă despăgubire; 2. Emiterea Deciziilor de expropriere nr. 999/11.08.2020, respectiv nr. 873/10.05.2021; 3. Intabularea coridorului de expropriere.   Pentru realizarea lucrării de utilitate publică de interes național"Autostrada de centură Bucureşti", sector Centura Nord km 0+000 - km 52+770, din punct de vedere al derulării proiectării și execuției, obiectivul a fost împărțit în 4 loturi distincte. Lotul 3, care face obiectul prezentului proiect de Hotărâre a Guvernului, este cuprins intre km 39+000 – km 41+230.  Pentru Lotul 3 al obiectivului de investiții, Proiectul pentru Autorizarea Executării Lucrărilor de Construire a fost aprobat în cadrul Consiliului Tehnic - Economic al Companiei Naționale de Administrare a Infrastructurii Rutiere - S.A. de sub autoritatea Ministerului Transporturilor și Infrastructurii, cu Avizul nr. 5572/09.02.2024 pentru „Autostrada de Centura Bucuresti km 0+000 - km 100+900, Sector Centura Nord km 0+000 -km 52+770, Lot 3: km 39+000 -km 47+600, Tronson: km 39+000-41+230".  Prin documentul antemenționat a fost identificată necesitatea ocupării unei suprafețe suplimentare de teren pentru continuarea lucrărilor, respectiv o suprafață totală de **23.572,00 mp** aferentă unui număr de **158 imobile proprietate privată** asupra cărora este necesar a se declanșa procedura de expropriere.    Astfel, ca urmare a finalizării Proiectului Tehnic, a rezultat necesitatea realizării exproprierii unor imobile suplimentare față de cele prevăzute la nivel de studiu de fezabilitate.  Prin Avizul C.T.E. C.N.A.I.R. – S.A. antemenționat au fost aprobate modificările survenite în cadrul proiectului față de Studiul de fezabilitate din anul 2008. Aceste modificări au fost necesare conform Cerințelor Beneficiarului.  Traseul Autostrazii de Centura Bucuresti Nord, Lot 3 : km 39+000 -km 47+600 se desfășoară pe teritoriul județului Ilfov între DN 2, în dreptul localității Afumați și DN 3, în zona Cernica. Obiectul prezentei documentații este Tronsonul : km 39+000 -km 41+230, începe de la nord-estul localității Voluntari, la intersecția cu DN 2 - 40+230, s-a proiectat un nod rutier tip „8," trompetă dublă, cu realizarea unor bretele de acces pentru celelalte relații, dezvoltate în lungul centurii din cauza zonelor construite după cum urmează:   * Breteaua 1 se desprinde din DN 2, în zona km 39+612 traversează autostrada prin intermediul unui pasaj, iar racordarea la autostrada se realizează spre direcția autostrada A3. * Breteaua 2 se desprinde din autostrada pe sensul de mers spre autostrada A2 și se inserează în breteaua 1. * Breteaua 3 se desprinde din autostrada pe sensul de mers spre autostrada A3 și se inserează în breteaua 1. * Breteaua 4 se desprinde din breteaua 1, în zona km 0+400 si se racordează la autostrada spre direcția autostrada A2. * Breteaua 5 se desprinde din DN 2, continuă cu un aliniament, în zona lam 40+847,50 traversează autostrada prin intermediul unui pasaj, iar racordarea la autostradă se realizează printr-o curbă la dreapta cu raza de 85 în, clotoide de 45 în, spre direcția autostrada A2. * Breteaua 6 se desprinde din autostrada pe sensul de mers spre autostrada A2 și se inserează în breteaua 5. * Breteaua 7 se desprinde din autostrada pe sensul de mers spre autostrada A3 și se inserează în breteaua 5. * Breteaua 8 se desprinde din breteaua 5 și se racordează la autostrada prin intermediul unei curbe, spre direcția autostrăzii A3. * Breteaua 9 se desprinde din breteaua 5 și se racordează la DN 2. * Breteaua 10 se desprinde din DN 2 și pleacă spre direcția bretelei 1. * Breteaua 11 se desprinde din breteaua 1 și continuă spre DN 2.   Având în vedere faptul ca Lotul 2: km 20+000 - km 39+000, aferent Autostrăzii de Centura București Nord a fost finalizat în 2023, s-a solicitat proiectarea și execuția cu prioritate a lucrărilor cuprinse între km 39+000 -km 41+230, cu asigurarea descarcării traficului în DN 2, printr-o intersectie la nivel, tip sens giratoriu, cu asigurarea circulației pe toate direcțiile. Girația provizorie este proiectată la km 13+890 al DN 2.  A fost suplimentat numărul de podețe și de echipări ale șanțurilor pentru depoluarea apelor la descărcare.  Totodată, precizăm că aceste modificări au fost aprobate de către C.T.E. – C.N.A.I.R. - S.A. la faza Proiect pentru autorizarea executării lucrărilor de construire, aceasta fiind o fază premergătoare a Proiectului Tehnic de Execuție și constituie parte integrantă a acestuia. În cadrul Proiectului Tehnic de Execuție, proiectantul va dezvolta practic soluțiile tehnice aprobate la faza Proiect pentru autorizarea executării lucrărilor de construire.  În conformitate cu dispozițiile statuate de legiuitor în art. 12 alin. (1) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, potrivit cărora: ”***Proiectul tehnic de execuţie constituie documentaţia prin care proiectantul dezvoltă***, ***detaliază*** şi, după caz, ***optimizează***, ***prin propuneri tehnice, scenariul/opţiunea aprobat(ă) în cadrul studiului de fezabilitate***/documentaţiei de avizare a lucrărilor de intervenţii; componenta tehnologică a soluţiei tehnice poate fi definitivată ori adaptată tehnologiilor adecvate aplicabile pentru realizarea obiectivului de investiţii, ***la faza de proiectare - proiect tehnic de execuţie, în condiţiile respectării indicatorilor tehnico-economici aprobaţi*** şi a autorizaţiei de construire/desfiinţare”, în cadrul proiectul tehnic al lucrării de utilitate publică de interes național „Autostrada de Centura Bucuresti km 0+000 - km 100+900, Sector Centura Nord km 0+000 -km 52+770, Lot 3: km 39+000 -km 47+600, Tronson: km 39+000-41+230" a fost dezvoltat scenariul aprobat în cadrul studiului de fezabilitate cu respectarea indicatorilor tehnico-economici aprobați.  Procedurile de expropriere vor fi realizate cu respectarea dispozițiilor prevăzute deLegea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, precum şi Hotărârea Guvernului nr. 53/2011 pentru aprobarea Normelor metodologice de aplicare a acesteia. Procedurile de expropriere vor fi efectuate de către Compania Naţională de Administrare a Infrastructurii Rutiere - S.A., în calitatea sa de expropriator în numele statului român.  Suma necesară aferentă despăgubirii pentru imobilele proprietate privată situate pe amplasamentul lucrării de utilitate publică este de 5.612 mii lei (5.611.019,09 lei) pentru 158 imobile în suprafață totală de 23.572,00 mp.  De asemenea, pentru realizarea lucrării de utilitate publică de interes național "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3: km 39+000- km 47+600 **(**km 39+000 - km 41+230- Nod rutier DN2)**,** este necesară ocuparea unei suprafețe de **1438 mp** aparținând proprietății publice a statului și o suprafață de **797** mp aparținând proprietății publice a unității administrativ-teritoriale Afumați, din județul Ilfov.  În acest sens, având în vedere dispozițiile art. 5 alin. (11) din Legea nr. 255/2010 privind exproprierea pentru cauză de utilitate publică de interes național, județean și local, cu modificările și completările ulterioare, prin prezentul proiect de act normativ se propune aprobarea listei cuprinzând imobilele proprietate publică a statului care fac parte din coridorul de expropriere al lucrării de utilitate publică de interes național "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3: km 39+000- km 47+600 **(**km 39+000 - km 41+230- Nod rutier DN2). Facem mențiunea că prezentul proiect de act normativ urmărește inclusiv aprobarea listei cuprinzând imobilele proprietate publică a statului, urmând ca operațiunea privind schimbarea administratorului asupra acestor imobile, în favoarea reprezentantului administratorului să facă obiectul unui proiect de act normativ distinct față de prezentul proiect.  De asemenea, având în vedere dispozițiile art. 5 alin. (11) din Legea nr. 255/2010 privind exproprierea pentru cauză de utilitate publică de interes național, județean și local, cu modificările și completările ulterioare, prin prezentul proiect de act normativ se urmărește inclusiv aprobarea listei imobilelor proprietate publică a unității administrativ-teritoriale, care fac parte din coridorul de expropriere, situate pe amplasamentul suplimentar.  Conform art. 28 alin. (1) și (11) din Legea nr. 255/2010, cu modificările și completările ulterioare, imobilele proprietate publică a unităților – administrativ teritoriale trec în proprietate publică a statului și în administrarea expropriatorului în termen de 15 zile de la notificarea expropriatorului, în condițiile legii sau de drept, după expirarea termenului antemenționat. Notificarea către unitățile administrativ – teritoriale este transmisă de către expropriator, ulterior aprobării prin hotărâre a Guvernului a declanșării procedurii de expropriere, respectiv a prezentului proiect de act normativ.  Astfel, în sensul dispozițiilor art. art. 5 alin. (11) lit. b) din Legea nr. 255/2010, cu modificările și completările ulterioare, raportat la faptul că notificarea prevăzută la 28 alin. (1) se realizează după aprobarea Hotărârii Guvernului prin care se declanșează procedura de expropriere și prin care este aprobat amplasamentul lucrării de utilitate publică, respectiv a prezentului proiect de act normativ, operațiunea de înscriere în inventarul centralizat al bunurilor din domeniul public al statului al imobilelor proprietate publică a unităților administrativ – teritoriale afectate de realizarea lucrării de utilitate publică, se va realiza ulterior aprobării hotărârii Guvernului privind declanșarea procedurii de expropriere și după îndeplinirea condițiilor prevăzute de legiuitor la art. 28 alin. (1) și (11) din Legea nr. 255/2010, cu modificările și completările ulterioare.  De asemenea, având în vedere dispozițiile art. 5 alin. (11) din Legea nr. 255/2010 privind exproprierea pentru cauză de utilitate publică de interes național, județean și local, cu modificările și completările ulterioare, prin prezentul proiect de act normativ **se urmărește inclusiv aprobarea listei imobilelor proprietate publică a unității administrativ-teritoriale**, care fac parte din coridorul de expropriere, situate pe amplasamentul suplimentar, urmând ca expropriatorul să întreprindă demersurile legale prevăzute de art. 28 alin. (1) și (11) și cele referitoare la înscrierea în inventarul centralizat al bunurilor din domeniul public al statului, ulterior aprobării prezentului proiect de act normativ. |
| 2.3. Schimbări preconizate | Pentru prezentul act normativ este necesară aprobarea sumei cu titlu de despăgubire, în valoare de **5.612 mii lei**, aferentă unui număr de **158** imobile, în suprafață totală de **23.572,00 mp**, astfel cum este prevăzut în anexa nr. 2 la prezentul proiect de act normativ.  Prin prezentul act normativ se propune aprobarea:   1. amplasamentului suplimentar al lucrării de utilitate publică de interes ”Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3 km 39+000- km 47+600”, prevăzut în anexa nr. 1 la prezenta hotărâre; 2. declanșării procedurilor de expropriere a tuturor imobilelor proprietate privată situate pe amplasamentul suplimentar, care fac parte din coridorul de expropriere al lucrării de utilitate publică de interes "Autostrada de centură București km 0+000 - km 100+900", sector Centura Nord km 0+000 - km 52 + 770**,** Lot 3 km 39+000 – km 47+600**,** aflate pe raza localității Afumați din județul Ilfov 3. listei proprietarilor de imobile proprietate privată supuse exproprierii, situate pe raza localității Afumați din județul Ilfov, așa cum rezultă din evidențele unităților administrativ – teritoriale, precum şi a sumelor individuale estimate de către expropriator, aferente despăgubirilor în valoare de **5.612 mii lei**, pentru un număr de **158** imobile în suprafață totală de **23.572,00 mp**, prevăzute în anexa nr. 2 la prezenta hotărâre. 4. listei cuprinzând imobilele proprietate publică a statului situate pe amplasamentul suplimentar, care fac parte din coridorul de expropriere al lucrării de utilitate publică "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3 km 39+000- km 47+600, prevăzută în anexa nr. 3 la prezenta hotărâre. 5. listei imobilelor proprietate publică a unității administrativ-teritoriale situate pe amplasamentul suplimentar, care fac parte din coridorul de expropriere al lucrării de utilitate publică "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3 km 39+000- km 47+600, prevăzută în anexa nr. 4 la prezenta hotărâre. |
| * 1. Alte informații | Planurile cu amplasamentul lucrării au fost avizate de către Oficiul de Cadastru și Publicitate Imobiliară Ilfov, în conformitate cu prevederile Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare și ale Hotărârii Guvernului nr. 53/2011 pentru aprobarea Normelor Metodologice de aplicare a acesteia.  Lista proprietarilor/deţinătorilor imobilelor prevăzute în Anexa nr. 2, a fost elaborată pe baza informațiilor furnizate de către unitățile administrativ-teritoriale și confirmate de acestea cu ştampilă şi semnătură.  În situaţia în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecţie, se vor respecta prevederile Legii nr. 422/2001 privind protejarea monumentelor istorice, republicată.  În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publică, republicată, şi ale Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare.  Pentru imobilele care au fost identificate ca fiind în proprietate privată a unităților administrativ – teritoriale, se vor aplica dispozițiile art. 3 din Legea nr. 255/2010, cu modificările și completările ulterioare, conform cărora: ”*Potrivit prevederilor prezentei legi pot fi expropriate bunurile imobile proprietate a persoanelor fizice sau persoanelor juridice, cu sau fără scop lucrativ, şi a oricăror alte entităţi, precum şi cele aflate în proprietatea privată a comunelor, oraşelor, municipiilor şi judeţelor, pe care se realizează lucrările de utilitate publică de interes naţional, judeţean şi local*.”  Pentru imobilele care fac obiectul prezentului proiect de act normativ și care au categoria de folosință ”păduri” se vor respecta prevederile Legii nr. 46/2008, privind Codul Silvic, cu modificările și completările ulterioare, iar pentru imobilele care au categorie de folosință ”arabil”, scoaterea din circuitul agricol se va realiza cu respectarea art. 11 alin. (66) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, inclusiv cu avizul tehnic emis de Agenția Națională de Îmbunătățiri Funciare. Totodată, după publicarea în Monitorul Oficial al României, Partea I, a prezentei hotărâri, în conformitate cu dispozițiile art. 11 alin. (67), expropriatorul va transmite către Ministerul Agriculturii și Dezvoltării Rurale lista suprafețelor de teren situate pe amplasamentul coridorului de expropriere aprobat, precum și fișierele în format electronic vectorial în Sistem național de proiecție stereografic 1970.  Suma de 5.612 mii lei aferentă imobilelor prevăzute în anexa nr. 2 la proiectul de Hotărâre a Guvernului, rezultă din raportul de evaluare întocmite în luna februarie 2024, de către evaluatorul autorizat ANEVAR, domnul Chelaru Ștefan Dragoș, având legitimația nr. 11297, valabilă pe anul 2024, în conformitate cu dispozițiile Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a acesteia. |

**Secțiunea 3.**

**Impactul socio-economic**

|  |  |
| --- | --- |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de hotărâre a Guvernului nu se referă la acest domeniu. |
| * 1. Impactul social | Prezentul act normativ are ca scop implementarea unuia din proiectele de îmbunătăţire şi dezvoltare a infrastructurii de transporturi de interes naţional. |
| * 1. Impactul asupra drepturilor şi libertăţilor fundamentale ale omului | Proiectul de hotărâre a Guvernului nu se referă la acest domeniu. |
| * 1. Impactul macroeconomic      1. Impactul asupra economiei şi asupra principalilor indicatori macroeconomici   3.4.2. Impactul asupra mediului concurenţial şi domeniului ajutoarelor de stat | Proiectul de hotărâre a Guvernului nu se referă la acest domeniu. |
| * 1. Impactul asupra mediului de afaceri | Proiectul de act normativ nu se referă la acest domeniu. |
| * 1. Impactul asupra mediului înconjurător | Proiectul de hotărâre a Guvernului nu se referă la acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de hotărâre a Guvernului nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile | Proiectul de hotărâre a Guvernului nu se referă la acest domeniu. |
| 3.9. Alte informații | Nu au fost identificate. |

**Secțiunea 4.**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung, (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor **sociale** de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| d) alte tipuri de venituri |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de hotărâre a Guvernului nu se referă la acest domeniu. | | | | | |
| 4.8. Alte informaţii | Sumele individuale estimate de către expropriator, aferente justelor despăgubiri pentru imobilele proprietate privată, situate pe amplasamentul suplimentar, care fac parte din coridorul de expropriere al lucrării de utilitate publică de interes național "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3 km 39+000- km 47+600, aflate pe raza localității Afumați din județul Ilfov, sunt în cuantum total de 5.612 mii lei și se alocă de bugetul de stat, prin bugetul Ministerului Transporturilor și Infrastructurii, în conformitate cu Legea bugetului de stat pe anul 2024, nr. 421/2023, la capitolul 84.01 "Transporturi", titlul 56 "Proiecte cu finanțare din fonduri externe nerambursabile aferente cadrului financiar ( FEN) postaderare, articolul 56.50 - "Programe finanțate din Fondul de Coeziune – (FC) aferente cadrului financiar 2021-2027". | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1.Măsuri normative necesare pentru aplicarea prevederilor proiectului de act normativ.  **a)**acte normative ce vor fi modificate sau abrogate ca urmare a intrării în vigoare a proiectului de act normativ. | După finalizarea procedurilor de expropriere este necesar a se elabora un proiect de act normativ pentru înscrierea imobilelor obiect al exproprierii în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului.  De asemenea, după îndeplinirea condițiilor prevăzute la art. 28 alin. (1) și (11) din Legea nr. 255/2010, cu modificările și completările ulterioare, pentru imobilele proprietate publică a unităților administrativ – teritoriale care se află pe coridorul de expropriere al lucrării de utilitate publică de interes național, este necesară elaborarea unui proiect de act normativ pentru înscrierea acestora, în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului. |
| 5.2. Impactul asupra legislaţiei în domeniul achiziţiilor publice  **a)**descrierea impactului legislativ  **b)**prezentarea normelor cu impact la nivel operaţional/tehnic | Proiectul de hotărâre a Guvernului nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerinţe sunt transpuse de proiectul de act normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesităţii adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | Proiectul de hotărâre a Guvernului nu se referă la acest domeniu. |
| 5.4. Hotărâri ale Curţii de Justiţie a Uniunii Europene | Proiectul de hotărâre a Guvernului nu se referă la acest domeniu. |
| 5.5. Alte acte normative şi/sau documente internaţionale din care decurg angajamente asumate | Proiectul de hotărâre a Guvernului nu se referă la acest domeniu. |
| 6. Alte informaţii | Nu au fost identificate |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest domeniu. |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate | Prezentul act normativ a fost afişat pe site-ul Ministerul Transporturilor și Infrastructurii. |
| 6.3. Informaţii despre consultările organizate cu autorităţile administraţiei publice locale | Proiectul de act normativ nu are o legătură directă cu autorităţile administraţiei publice locale. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu este supus consultărilor comisiilor interministeriale. |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ nu necesită aceste avize. |
| 6. Alte informaţii | Nu au fost identificate. |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 7.1.Informarea societăţii civile cu privire la elaborării proiectului de act normativ | Proiectul prezentului de act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu produce nici un impact asupra acestui domeniu. |
| 7.3. Alte informaţii | Nu au fost identificate. |

**Secţiunea 8.**

**Măsuri privind implementarea, monitorizarea şi evaluarea proiectului de act normativ**

|  |  |
| --- | --- |
| 8.1. Măsurile de punere în aplicare a proiectului de act normativ | Proiectul de hotărâre nu se referă la acest domeniu. |
| 8.2. Alte informaţii | Nu au fost identificate |

Pentru considerentele de mai sus, am elaborat alăturatul proiect de Hotărâre a Guvernului [[[privind declanșarea procedurilor de expropriere a tuturor imobilelor proprietate privată, aprobarea listei cuprinzând imobilele proprietate publică a statului, precum și a listei imobilelor proprietate publică a unității administrativ – teritoriale, situate pe amplasamentul suplimentar, care fac parte din coridorul de expropriere al lucrării de utilitate publică de interes național "Autostrada de centură București km 0+000 - km 100+900", sector Centura Nord km 0+000 - km 52 + 770, Lot 3 km 39+000 – km 47+600](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr) ,](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr)](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr) care în forma prezentată, a fost avizat de ministerele interesate şi pe care îl supunem spre adoptare.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZAT:**

**VICEPRIM-MINISTRU**

[**MARIAN NEACȘU**](https://gov.ro/ro/guvernul/cabinetul-de-ministri/viceprim-ministru1686919680)

**MINISTRUL FINANȚELOR**

[**MARCEL-IOAN BOLOȘ**](https://gov.ro/ro/guvernul/cabinetul-de-ministri/ministrul-finantelor1686834347)

**MINISTRUL JUSTIŢIEI**

[**ALINA-ȘTEFANIA GORGHIU**](https://gov.ro/ro/guvernul/cabinetul-de-ministri/ministrul-justitiei1686834363)

**SECRETAR DE STAT**

**IONEL SCRIOȘTEANU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA GENERALĂ JURIDICĂ**

**DIRECTOR GENERAL**

**MARIUS TOADER**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECȚIA GENERALĂ PROGRAME EUROPENE TRANSPORT**

**DIRECTOR GENERAL**

**FELIX ADRDELEAN**

**DIRECȚIA INFRASTRUCTURĂ RUTIERĂ ȘI INVESTIȚII**

**DIRECTOR**

**MIHAELA MOCANU**

**COMPANIA NAȚIONALĂ DE ADMINISTRARE A INFRASTRUCTURII RUTIERE - S.A.**

**DIRECTOR GENERAL**

**ING. CRISTIAN PISTOL**

**DIRECȚIA ECONOMICĂ ȘI FINANCIARĂ**

**DIRECTOR**

**EC. IONUȚ MAȘALA**

|  |  |
| --- | --- |
| **DIRECȚIA JURIDICĂ**  **DIRECTOR**  **Andrei FILIPESCU**  **DEPARTAMENTUL AVIZARE**  **ȘEF DEPARTAMENT**  **Valeriu ZANFIR**  **AVIZAT:**  **Cons. Jur. Mariana BELEA-MATEESCU** | **DEPARTAMENT EXPROPRIERI**  **ȘEF DEPARTAMENT**  **Cons. Jur. Ion CUPANACHE**  **SERVICIUL EXPROPIERI PENTRU**  **AUTOSTRĂZI FEN**  **ȘEF SERVICIU**  **Cons. Jur. MIHAI TIBERIUS**  **ÎNTOCMIT:**  **Cons. Jur. Mariana Raluca MIHĂILĂ** |